wickkiey/tamil-wikipedia-chunked huggingface dataset:
# பியூட்டிபுல் சூப்

## நிரலாக்க அமைவு

இந்த எடுத்துக்காட்டு நிரலாக்கம், ஒரு தமிழ்விக்கியின் பகுப்பில் உள்ள கட்டுரைத்தலைப்புகளை, இணையத்தரவு வடித்தல் (web scrape) எடுத்துதவப்பயன்படுகிறது.
தமிழ் தெளிவாகத் தெரியும், இந்நிரலாக்க விளைவு|]]
<source lang="python">
1. -*- coding: utf-8 -*-
from bs4 import BeautifulSoup
import requests
import csv
1. getting all the contents of a url
url = 'https://ta.wikipedia.org/wiki/
1. url = 'https://en.wikipedia.org/wiki/Category:Free software'
content = requests.get(url).content
soup = BeautifulSoup(content,'lxml')
1. to corrects the mistakes of html.
1. print (soup.prettify)  
1. printing the name of the category
heading = soup.title
print
print('செயல்-1'+' '+heading.text+' '+'(இதன் துணைப்பகுப்புகளும், பக்கங்களும் நிரலாக்கப்படுகின்றன.)')
print  
1. showing the category-pages only
catPageSummaryTag = soup.find(id='mw-pages')
if catPageSummaryTag:
catPageSummary = catPageSummaryTag.find('p')
print
print('செயல்-2'+' '+catPageSummary.text)  
1. getting the cat-pages
tag = soup.find(id='mw-pages')
links = tag.findAll('a')
1. giving serial numbers to the output print and limiting the print
print (** (இப்பகுப்புப்பக்கங்களில், சில மட்டுமே கீழுள்ளன. ஆனால், முழுமையாக '002-பகுப்புப்பக்கங்கள்.csv'கோப்பில் எழுதப்பட்டுள்ளன.)**)
counter = 1
for link in links[:3]:
print (** **+str(counter) + " " + link.text)
counter = counter + 1
else:
print (** மேற்கூறிய பகுப்பில், எப்பக்கமும் இல்லை. எனவே, '002-பகுப்புப்பக்கங்கள்.csv'கோப்பில் எழுதப்படவில்லை)**)  
1. getting the category pages list
catpages = soup.find(id='mw-pages')
if catpages:
whatlinksherelist = catpages.find_all('li')
things_to_write = []
for titles in whatlinksherelist:
things_to_write.append(titles.find('a').get('title'))
1. writing the category pages as a output file
with open('002-பகுப்புப்பக்கங்கள்.csv', 'w') as csvfile:
writer = csv.writer(csvfile,delimiter="\n")
writer.writerow(things_to_write)
else:
print ('எப்பக்கமும் இணைக்கப்படாததால், அடுத்தச் செயலுக்குரிய, CSV கோப்பு உருவாக்கப்படவில்லை.')  
</source>
# பியூட்டிபுல் சூப்

## மொழிபெயர்ப்பு வழிகாட்டல்கள்

இதன் முந்தையப் பதிப்பான 'அழகுவடிச் சாறு 3', இனி இற்றையாகாது(updation). எனவே, இனி bs4 பதிப்பைப் பயன்படுத்தவும். bs3 எதிர் bs4 வேறுபாடுகளை, இப்பக்கத்தில் அறிந்து கொள்ளலாம்.  
பின்வரும் மொழிகளில், இந்த ஆவணத்தின் மொழிபெயர்ப்புகளைக் காணலாம்.
- ஆங்கில மொழியாக்கம்
- சீன மொழியாக்கம்
- கொரிய மொழியாக்கம்
- யப்பானிய மொழியாக்கம்
# பியூட்டிபுல் சூப்

## உதவி பெறல்

இதன் பயன்பாட்டில் ஏதேனும் ஐயங்கள் தோன்றினாலோ, இடர்கள் இருந்தாலோ, இந்த கூகுள் குழுமத்தில் தெரிவித்து உதவிகளைப் பெறலாம். உங்களது இடர் சொற்பிரிப்பியுடன் இருந்தால், இடர் ஏற்படும் செயற்கூற்றின், கண்டறிதலின் விளைவைத் தவறாமல் குறிப்பிடவும்.
# பியூட்டிபுல் சூப்

## இப்பக்கத்தையும் காணவும்

- எச்.டீ.எம்.எல். பிரிப்பான்களின் ஒப்பீடு (Comparison of HTML parsers)
# வத்தல் மலை

**வத்தல் மலை** (*Vathalamalai*) என்பது தமிழ்நாட்டின் தருமபுரி மாவட்டத்தில் உள்ள ஒரு மலையாகும். கடல் மட்டத்திலிருந்து சுமார் 3000 அடி உயரத்தில் உள்ள இம்மலை தர்மபுரி நகரில் இருந்து 25 கிலோ மீட்டர் தொலைவில் இருக்கிறது. இம்மலையில் சின்னாங்காடு, பால்சிலம்பு, பெரியூர், ஒன்றிக்காடு, கொட்லாங்காடு, மண்ணாங்குழி, குழியனூர்-பெரியூர், நாயக்கனூர் உள்ளிட்ட கிராமங்கள் உள்ளன. இவை கொண்டகரஅள்ளி ஊராட்சியைச் சேர்ந்தவை. பல ஆண்டுகளாக இந்த மலைக்குச் செல்ல சாலைவசதி இல்லாத நிலை நீடித்துவந்த நிலையில், 2013-ஆம் ஆண்டு பூமரத்தூர் அடிவாரத்தில் இருந்து ஏழு கிலோமீட்டர் தொலைவுக்கு 15 கொண்டை ஊசி வளைவுகளுடன் மலைப்பாதை அமைக்கப்பட்டது.
# வத்தல் மலை

## மக்கள் வகைப்பாடு

2011 மக்கள் தொகை கணக்கெடுப்பின்படி வத்தல் மலையில் 371 வீடுகள் உள்ளன. இதன் மொத்த மக்கள் தொகையானது 1733 ஆகும். இதில் பெண்களின் எண்ணிக்கை 841 என்றும், ஆண்களின் எண்ணிக்கை 892 என்றும் உள்ளது. மொத்த மக்களிளில் எழுத்தறிவு பெற்றவர் விகிதம் 33.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வத்தல் மலை

## தொழில்

இம்மக்களின் முதன்மைத் தொழில் வேளாண்மை மற்றும் கால்நடை வளர்ப்பு ஆகும். இம்மலை விவசாயிகள் பாரம்பரியமாக தினை, கேழ்வரகு, சாமை, போன்ற சிறுதானியங்களையும், கடுகு, அவரை போன்ற பயிர்களையும் சாகுபடி செய்துவருகின்றனர். வத்தல் மலையில் ஆண்டின் பெரும்பகுதி நாட்களில் குளிர்ந்த காலநிலை நிலவுவதால், காபி சாகுபடிக்கு ஏற்றதாக உள்ளதால் இம்மலை மக்களை மாவட்ட நிர்வாகம் காபி சாகுபடியில் ஈடுபட அறிவுறுத்தியது. இதன்படி 2011 ஆம் ஆண்டு மலைவாழ் மக்கள் பொருளாதார மேம்பாட்டு திட்டத்தின் கீழ் ரூ 15 இலட்சம் ஒதுக்கீடு செய்து, அத்திட்டத்தின்படி விவசாயிகளின் 100 ஏக்கர் பரப்பளவுள்ள நிலத்தில் காபி செடி நடவு செய்யப்பட்டது. இந்தப் பரப்பளவு வளர்ந்து 2018 ஆண்டு காலகட்டத்தில் 250 ஏக்கர் பரப்பளவில் காபி பயிரிடப்படுகிறது. இந்த காபி பயிரில் ஊடுபயிராக ஆரஞ்சு, மிளகு, சில்வர் ஓக் போன்றவற்றையும் நட்டு வளர்த்து வருகின்றனர்.
# உறையூர் சுருட்டு

**உறையூர் சுருட்டு** திருச்சி மாவட்டம் திருச்சி அருகேயுள்ள உறையூர் சுருட்டு தயாரிப்பிற்கு புகழ் பெற்ற இடமாகும்.
# உறையூர் சுருட்டு

## செய்முறை

நெல்லைப்போல புகையிலையை நடவு செய்தபின் தொடர்ந்து கவனித்துவரவேண்டும். அறுவடையின்போது ஒன்றோடொன்று இணையாமல் பார்த்துக்கொள்ளவேண்டும். அறுவடை செய்தபின் புகையிலையை காயவைப்பர். மூன்று நாள் கழித்து அதனைப் பார்க்கும்போது நிறம் மாறியிருக்கும். பின்னர் இவை கிடங்கில் பாதுகாக்கப்படும். அத்துடன் தேவையான அளவு பனை வெல்லத்தைக் கலந்து சுருட்டு தயாரிக்கப்படுகிறது. நான்கு மாதங்களுக்கு அதனுடைய தன்மை மாறாமல் இருக்க மூன்று நாளுக்கொரு முறை இடம் மாற்றி வைக்கப்படுகிறது. சிறியது முதல் மூன்றரை அங்குலம் வரை அளவில் தயாரிக்கப்படுகிறது.
# உறையூர் சுருட்டு

## ஏற்றுமதி

பல்வேறு நாடுகளுக்கு சுருட்டு இங்கிருந்து ஏற்றுமதி செய்யப்படுகிறது. பிரிட்டன் பிரதமர் வின்ஸ்டன் சர்ச்சிலுக்கு அவானாவில் இருந்து சுருட்டு தருவிக்கபட்டு வந்தது. இரண்டாம் உலகப் போரின் போது அவானாவில் இருந்து வரும் கப்பல்கள் நாசிப் படைகளால் தடுக்கப்பட்டன. அதன்பிறகு உறையூர் சுருட்டுகள் சர்ச்சிலுக்கு அனுப்பப்பட்டன. இந்தச் சுருட்டுகள் அவருக்குப் பிடித்துப் போயின. இதன் பிறகு ஐரோப்பிய நாடுகளில் உறையூர் சுருட்டு பிரபலமடைந்தது. திருச்சிராப்பள்ளி சுருட்டு என்பது உறையூர் சுருட்டைக் குறிப்பதாகும்.
# உறையூர் சுருட்டு

## ஊரால் சிறப்பு

இவ்வாறே மணப்பாறை முறுக்கு, காங்கேயம் காளை, திண்டுக்கல் பூட்டு போன்றவை ஊரின் பெயரால் சிறப்பினைக் கொண்டுள்ளன.
# பேரி யாழ்

**பேரி யாழ்** என்பது பழைமையான யாழ் ஆகும். இது சிலப்பதிகார காலத்திற்கு முன் தமிழ்நாட்டின் பயன்படுத்தப்பட்டது. இது ஆயிரம் நரம்புகளைக் கொண்டது. ஆயிரம் நரம்பு உள்ள யாழ் ஆதியாழ் எனப்படும்.  
மலைபடுகடாம் குறிப்பிடும் பேரி யாழ் பற்றிய குறிப்பு:
<blockquote>மடந்தை மாண்ட நுடங்கெழில் ஆகத்து
அடங்குமயிர் ஒழுகிய அவ்வாய் கடுப்ப  
அகடுசேர்பு பொருந்தி அளவினில் திரியாது  
கவடுபடக் கவைஇய சென்றுவாங் குந்தி  
நுணங்கர நுவறிய நுண்ணீர் மாமைக்  
களங்கனி யன்ன கதழ்ந்துகிளர் உருவின்  
வணர்ந்தேந்து மருப்பின் வள்ளுயிர்ப் பேரியாழ்</blockquote>
# தஞ்சாவூர் மேல அலங்கம் சுப்பிரமணியர் கோயில்

**தஞ்சாவூர் மேல அலங்கம் சுப்பிரமணியர் கோயில்** என்பது தஞ்சாவூர் நகரில் மேல அலங்கம் பகுதியின் வட புறத்தில் அமைந்துள்ள ஒரு முருகன் கோயில் ஆகும்.
# தஞ்சாவூர் மேல அலங்கம் சுப்பிரமணியர் கோயில்

## மூலவர்

இங்குள்ள மூலவர் முருகன் வள்ளி தெய்வானையுடன் நின்ற நிலையில்உள்ளார்.
# தஞ்சாவூர் மேல அலங்கம் சுப்பிரமணியர் கோயில்

## கோயில் அமைப்பு

கோயிலில் மூன்று நிலை ராஜகோபுரம் உள்ளது. பலிபீடம், கொடி மரம், மயில் ஆகியவை அடுத்து கருவறை உள்ளது.திருச்சுற்றில் விசுவநாதர், விசாலாட்சி, நவக்கிரக சன்னதிகள் உள்ளன.
# தஞ்சாவூர் மேல அலங்கம் சுப்பிரமணியர் கோயில்

## சிறப்பு

கி.பி.1757ஆம் ஆண்டைச் சேர்ந்த, மராட்டிய மன்னர் பிரதாப சிம்மர் காலத்திய, செப்பேடு இக்கோயிலில் உள்ளது. சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.
# மகர யாழ்

**மகர யாழ்** அல்லது **மகர வீணை** என்பது பண்டைய யாழ் ஆகும். இது யவனபுரம் எனப்படும் கிரேக்க நாட்டிலிருந்து தமிழ்நாட்டிற்குக் கொண்டு வரப்பட்டதாகக் கருதப்படுகின்றது.  
மணிமேகலையில் மகர யாழ் பற்றிய குறிப்பு:
<blockquote>தகரக் குழலாள் தன்னொடு மயங்கி
மகர யாழின் வான்கோடு தழீஇ  
வட்டிகைச் செய்தியின் வரைந்த பாவையின்  
எட்டி குமரன் இருந்தோன் றன்னை
</blockquote>
# சூரக்கோட்டை பரமநாத அய்யனார் கோயில்

**சூரக்கோட்டை பரமநாத ஐயனார் கோயில்** தஞ்சாவூர் மாவட்டத்தில் தஞ்சாவூர் அருகே அமைந்துள்ள ஐயனார் கோயில்களில் ஒன்றாகும்.
# சூரக்கோட்டை பரமநாத அய்யனார் கோயில்

## அமைவிடம்

இக்கோயில் தஞ்சாவூருக்குத் தென்கிழக்கே 8 கி.மீ. தொலைவில் அமைந்துள்ளது.
# சூரக்கோட்டை பரமநாத அய்யனார் கோயில்

## மூலவர்

தமிழ்நாட்டில் கிராமப்புறக் காவல் தெய்வங்களாக அந்ந்த ஊரில் எல்லையில் யானையையும், குதிரையையும், மதுரைவீரனையும் கொண்டு ஐயனார் கோயிலும், பிடாரியம்மன் கோயிலும், விநாயகர் கோயிலும் காணப்படுவதுண்டு. இங்குள்ள மூலவர் பரமநாத ஐயனார், பூரணை புஷ்கலையுடன் ஒரு காலை மடக்கியபடி அமர்ந்த நிலையில் உள்ளார்.
# சூரக்கோட்டை பரமநாத அய்யனார் கோயில்

## பிற சிலைகள்

மதுரை வீரன், பொம்மி மற்றும் வெள்ளையம்மாளுடன் சன்னதியில் எழுந்தருளியுள்ளார். இக்கோயிலில் முனீசுவரன், பேச்சியம்மன், நாகப்பன் முதலியோர் சன்னதிகள் உள்ளன. கன்னிமூலையில் மங்கள விநாயகரும் உள்ளனர்.
# சீறி யாழ்

**சீறி யாழ்** என்பது பண்டைய தமிழர் யாழ்க் கருவி ஆகும். இது செங்கோட்டி யாழுடன் நெருங்கிய தொடர்பு கொண்டிருந்தாலும், அவை இரண்டும் வெற்வேறானவை எனக் கருதப்படுகின்றன. சீறி யாழில் உள்ள போர்வைத்தோல் செங்கோட்டி யாழில் இல்லை. இந்த யாழ் பற்றிய குறிப்புகள் சங்க இலக்கியங்களில் குறிப்பிடப்பட்டுள்ளன.
# குழியடிச்சான் (நெல்)

**குழியடிச்சான்** அல்லது **குழி வெடித்தான்** (*Kuzhiyadichan*) பாரம்பரிய நெல் வகைகளில் வறட்சிக்கு அஞ்சாத இரகமாக அறியப்பட்ட இது, கடும் வறட்சியையும் தாங்கி வளர்ந்து மகசூல் தரக்கூடிய நெல் இரகமாகும். மழை, மற்றும் ஆழ்குழாய் கிணற்றை நம்பி சாகுபடி செய்தும், மற்றும் தண்ணீர் இன்றியும் வறட்சியைத் தாங்கி வளர்ந்து மகசூல் தரும் நெல் இரகமாகும். ஐப்பசி மாதத்தில் (அக்டோபர்) நேரடி விதைப்புக்கு ஏற்ற நெல் வகையான இது, பயிர் நன்கு வளர்ந்து தை (சனவரி) மாதம் அறுவடைக்கு வந்துவிடக்கூடியது. முளைப்புக்கு பின்னர் ஒரு மழையில் அறுவடைக்கு வரும் திறன்கொண்டது.
# குழியடிச்சான் (நெல்)

## பெயர் மரபு

குழிநீரைக் கொண்டு துளிர்விட்டுத் தூர் (நெற்கதிர்) வெடிப்பதால், இந்நேல்லுக்கு, **குளிகுளிச்சான்** என்றொரு பெயரும் உண்டு. 110 நாட்களில் அறுவடைக்கு தயாராகக்கூடிய இந்நெல் இரகம், நான்கடி உயரம்வரை வளரும். பொன் நிறமான இந்த நெல் வகை, சிகப்பு அரிசியுடனான, மோட்டா (தடித்த) அரிசி முட்டை வடிவத்தில் இருக்கும்.
# குழியடிச்சான் (நெல்)

## சாகுபடி முறை

இவ்வகை நெல்லை, நடவு செய்யும் முன்பாக தொழு உரம், பசுந்தாள் உரச்செடிகளான காவாலை, தக்கைப் பூண்டு (*Sesbania*), சஸ்பேனியா, டேஞ்சா போன்றவற்றை நிலத்தில் இட்டு உழவு செய்யலாம். இவ்வாறு செய்தால் நிலத்தின் மண்வளம் கூடுவத நுண்ணுயிர்கள் பெருகி, ஏற்கெனவே, உள்ள ரசாயன தாக்கத்தை மாற்ற முடியும். இயற்கைச் சீற்றங்களைத் தாங்கி வளரும் இயல்புடைய இது, சாயும் தன்மையற்றது. விதை யாகவும், மற்றும் அரிசியாகவும் விற்பனை ஏற்ற இந்த நெல் ஏக்கருக்கு குறைந்தது 20 மூட்டைவரை மகசூல் கிடைக்ககூடியதாகும்.
# குழியடிச்சான் (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
# அக்ரைலேட்டு

**அக்ரைலேட்டுகள்** *(Acrylates)* என்பவை அக்ரைலிக் அமிலத்தினுடைய உப்புகள், எசுத்தர்கள், இணை காரங்கள் மற்றும் அவற்றின் வழிப்பொருட்கள் ஆகும். அக்ரைலிக் அமிலம் 2-புரோப்பனாயிக் அமிலம் என்றும் அறியப்படுவதால் அக்ரைலேட்டுகள் புரோப்பேனோயேட்டுகள் என்றும் அழைக்கப்படுகின்றன. அக்ரைலெட்டு அயனி CH2=CHCOO−. என்ற மூலக்கூற்று வாய்ப்பாட்டால் குறிக்கப்படுகிறது. அக்ரைலேட்டுகளில் நேரடியாக கார்பனைல் கார்பனுடன் இரண்டு கார்பன் அணுக்கள் இரட்டைப் பிணைப்புகளால் இணைந்த வினைல் தொகுதிகளைக் கொண்டுள்ளன.
# அக்ரைலேட்டு

## பயன்

அக்ரைலேட்டுகளும் மெத்தக்ரைலேட்டுகளும் பலபடிநெகிழிகளில் பொதுவான ஒற்றைப் படிகளாகும். மெத்தக்ரைலிக் அமிலத்தின் உப்புகளும் எசுத்தர்களும் மெத்தக்ரைலேட்டுகள் எனப்படுகின்றன. அக்ரைலேட்டு பலபடிகளை உருவாக்குவதில் இவை முக்கியப்பங்கு வகிக்கின்றன. இரட்டைப் பிணைப்புகள் உயர் வினைத்திறன் கொண்டவை என்பதால் அக்ரைலேட்டுகள் எளிதில் பலபடியாகின்றன.
சமீபத்தில், அக்ரைலேட்டு-சார்பு பன்முக சில்படிம சில்செசுகியுவாக்சைம்களின் கரிம-கனிம கலப்பு மீநுண் கட்டுருப்புத் தொகுதிகள் எஇமையாகத் தயாரிக்கப்பட்டு அவற்ரின் தூய்மையான நிலையில் பிரிக்கப்பட்டன. கலப்பு பலபடி மீநுண் தொகுப்புகள் தயாரிப்பதற்கு இவை மிகப்பயனுள்ள ஒற்றைப் படிகளாகும் .
# அக்ரைலேட்டு

## உற்பத்தி

அக்ரைலிக் அமிலத்துடன் தொடர்புடைய ஆல்ககாலை ஒரு வினையூக்கியின் முன்னிலையில் வினைபுரியச் செய்து அக்ரைலேட்டு தயாரிக்கப்படுகிறது. மெத்தனால் எத்தனால் போன்ற கீழ்நிலை ஆல்ககால்களுடன் 100-120 ° செல்சியசு வெப்பநிலையில் வினைபுரியும் பொழுது பலபடித்தான் வினையூக்கிகள் (நேர் மின்னயனி மாற்றிகள்) பயன்படுத்தப்படுகின்றன. என்– பியூட்டனால்,2-எத்தில்யெக்சனால் போன்ற உயர் ஆல்ககால்கள் வினைபுரியும் பொழுது ஒருபடித்தான நிலையில் கந்தக அமிலம் வினையூக்கியாகச் செயல்படுகிறது. உயர் ஆல்ககால்களின் அக்ரைலேட்டுகளையும், கீழ்நிலை எசுத்தர்களை தைட்டானியம் ஆல்ககாலேட்டுகள் அல்லது கரிம வெள்ளீயச் சேர்மங்கள் (உதாரணம்:டைபியூட்டைல்வெள்ளீயம் டைலாரேட்டு) வினையூக்கியைப் பயன்படுத்தி உருமாற்ற எசுத்தராக்கல் வினை மூலமாக தயாரிக்க முடியும் .
# அக்ரைலேட்டு

## இயற்கையில் தோற்றம்

முன்னுயிரிகள் போன்ற ஓரணு இரைவிழுங்கிகளிடமிருந்து பாதுகாத்துக் கொள்ள கடல்மிதவைத் தாவரங்கள் இதைப் பயன்படுத்த அறிவுறுத்தப்பட்டுள்ளது. தாக்கப்படும் பொழுது இவற்றில் டைமெத்தில்சல்போனியோபுரோப்பியோனேட்டு லையேசு உடைந்து டைமெத்தில்சல்போனியோபுரோப்பியோனேட்டு மற்றும் அக்ரைலேட்டு சேர்மங்களாக மாறுகிறது.
# பட்டறைப் பெரும்புதூர் தொல்லியற் களம்

**பட்டறைப் பெரும்புதூர் தொல்லியற் களம்** என்பது திருவள்ளூரில் இருந்து திருத்தணி செல்லும் சாலையில் 12 கிலோ மீட்டர் தொலைவில் உள்ளது.  
பட்டறைப் பெரும்புதூரில் நடந்த
அகழ்வாராய்ச்சியில் 30 ஆயிரம் ஆண்டுகளுக்கு முன்பே இப்பகுதியில் மனிதர்கள் வாழ்ந்ததற்கான தடயங்கள் கிடைத்துள்ளன. மேலும், உலகம் முழுக்க தமிழர்கள் கொண்டிருந்த வணிகத் தொடர்புகளுக்கான சான்றுகளும் தமிழர்கள் வணிகச் சிறப்பை பறை சாற்றுகின்றன.
# பட்டறைப் பெரும்புதூர் தொல்லியற் களம்

## அகழ்வாராய்ச்சி நடைபெற்ற இடங்கள்

கொற்றலை ஆற்றுப் படுகையிலிருந்து சிறிது தூரத்தில் பட்டறைப் பெரும்புதூரில் உள்ள ஆனைமேடு, நத்தமேடு, இருளந்தோப்பு ஆகிய இடங்களில் மொத்தம் 12 ஆய்வுக் குழிகள் தோண்டப்பட்டு இந்த ஆய்வு மேற்கொள்ளப்பட்டது.
# பட்டறைப் பெரும்புதூர் தொல்லியற் களம்

## மக்கள் வாழ்ந்த காலம்

தமிழ்நாட்டில் கிடைத்துள்ளவற்றிலேயே மிக அரிதாக கற்காலத்தைச் சேர்ந்த பொருட்களும் இந்த அகழ்வாய்வில் கிடைத்துள்ளன.அதன் அடிப்படையில் பார்த்தால் இப்பகுதியில் 30 ஆயிரம் ஆண்டுகளாக தொடர்ச்சியாக மனித இனம் வாழ்ந்து வருவதற்கான சாத்தியக்கூறுகள் இருப்பதாக அகழ்வாராய்ச்சியாளர்கள் கருதுகின்றனர்.
.
# பட்டறைப் பெரும்புதூர் தொல்லியற் களம்

## அகழ்வாராய்ச்சியில் கிடைத்த பொருட்கள்

பழங்கற்காலத்தைச் சேர்ந்த இரு பக்க முனையுடைய கத்தி, புதிய கற்காலத்தைச் சேர்ந்த கோடாரிகள், சாம்பல் நிற மண்பாண்ட ஓடு, ரோமானிய மட்பாண்ட வகையான ரௌலட் மட்பாண்ட ஓடு, 23 உறைகளைக் கொண்ட உறை கிணறு,செப்புப் பொருட்கள், கல் மணிகள், யானைத் தந்தத்தால் ஆண ஆபரணம், தமிழ் பிரம்மி எழுத்துக் கொண்ட பானை ஓடுகள், கூம்பு வடிவ ஜாடிகள் ஆகியவை இங்கே கிடைத்திருக்கின்றன.
# பட்டறைப் பெரும்புதூர் தொல்லியற் களம்

## ரோமானியர்களுடன் வர்த்தகம்

ரோமானிய மட்பாண்ட வகைகள் கிடைத்திருப்பதால் சங்ககாலத்தில் இந்த இடம் ரோமானியர்களுடன் வர்த்தகம் மேற்கொண்டிருக்கக்கூடிய ஒரு வர்த்தக மையமாக இருந்திருக்கக்கூடும் என அகழ்வாராய்ச்சியாளர்கள் கருதுகின்றனர்.
# வல்லம் மாதவயோக நரசிம்மப்பெருமாள் கோயில்

**வல்லம் மாதவயோக நரசிம்மப்பெருமாள் கோயில்** தஞ்சாவூர் அருகே உள்ள வல்லம் பகுதியில் உள்ள வைணவக்கோயிலாகும்.
# வல்லம் மாதவயோக நரசிம்மப்பெருமாள் கோயில்

## அமைவிடம்

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. இக்கோயிலுக்கு அருகில் வஜ்ஜிரேசுவரர் கோயில் என்ற சிவன் கோயில் உள்ளது.
# வல்லம் மாதவயோக நரசிம்மப்பெருமாள் கோயில்

## சிறப்பு

விக்கிரம சோழ மன்னர் காலத்தில் அமைக்கப்பட்டதால் விக்கிரம சோழ விண்ணகரம் என்ற பெயர் பெற்றதாகக் கல்வெட்டுச் செய்திகள் கூறுகின்றன. நரசிம்மர் சன்னதியின் சிறப்பின் காரணமாக இக்கோயில் மாதவயோக நரசிம்மப்பெருமாள் கோயில் என்றழைக்கப்படுகிறது. கோயிலின் நுழைவாயிலுக்கு முன்பாக கோயில் வளைவு உள்ளது. மூலவர் சன்னதி விமானம் சற்று பெரிய அளவில் உள்ளது. திருச்சுற்றில் கொடி மரம், பலிபீடம் ஆகியவை உள்ளன. அவை மாதவப் பெருமாள் சன்னதியை நோக்கிய நிலையில் காணப்படுகின்றன.
# வல்லம் மாதவயோக நரசிம்மப்பெருமாள் கோயில்

## அமைப்பு

மாதவப்பெருமாள், ஸ்ரீதேவி, பூதேவியுடன் கிழக்கு நோக்கிய நிலையில் அமர்ந்த கோலத்தில் உள்ளார். அமர்ந்த கோலத்தில் யோக நரசிம்மர் உள்ளார். திருச்சுற்றில் ஆழ்வார் சன்னதிகளும், ஆண்டாள் சன்னதியும் உள்ளன. கோயிலுக்குக் கிழக்கே கௌதம தீர்த்தம் உள்ளது. திருச்சுற்றில் ராகு, கேது சன்னதி, சக்கர கணபதி மற்றும் நர்த்தன கணபதி சன்னதி, ஆஞ்சநேயர் சன்னதி, ராமர், சீதை, லட்சுமணர் சன்னதி, அய்யப்பன் சன்னதி, வாகுளாதேவி தாயார் சன்னதிகளும் காணப்படுகின்றன.ஆழ்வார் சன்னதியில் தேசிகன், நம்மாழ்வார், ராமானுஜர், திருமங்கையாழ்வார் உள்ளனர்.
# குடுமியான்மலை இசைக் கல்வெட்டு

**குடுமியான்மலை இசைக் கல்வெட்டு** என்பது, தமிழ் நாட்டின், புதுக்கோட்டை மாவட்டத்தில் உள்ள குடுமியான்மலை என்னும் இடத்தில் காணப்படும் இசைத் தகவல்களைக் கொண்ட ஒரு கல்வெட்டு ஆகும். குடுமியான்மலை புதுக்கோட்டை நகரில் இருந்து 20 கிமீ தொலைவில் உள்ள ஒரு சிற்றூர். இவ்வூரில் உள்ள சிகாநாதசுவாமி கோயிலிலேயே மேற்படி கல்வெட்டுக் காணப்படுகிறது. இங்குள்ள பாறைச் சரிவு ஒன்றில், 13 அடி x 14 அடி இடப்பகுதியில் இக்கல்வெட்டுப் பொறிக்கப்பட்டுள்ளது. பல்லவ கிரந்தத்த எழுத்தில் பொறிக்கபட்ட இக்கல்வெட்டானது தேவநாகரி எழுத்துகளில் அச்சிடப்பட்டுள்ளது. இக்கல்வெட்டின் இறுதியில் சில தமிழ்ச் சொற்களும் உள்ளன. இது 1904ம் ஆண்டில் கண்டுபிடிக்கப்பட்டது. எனினும், இசை தொடர்பான இதன் முக்கியத்துவம் ஏறத்தாழ 27 ஆண்டுகளுக்குப் பின்பே உணரப்பட்டது. 1931ல் டி. என். இராமச்சந்திரன் என்பார் இதன் இசைசார்ந்த சிறப்புக் குறித்து அறிஞர்களின் கவனத்துக்குக் கொண்டுவந்தார்.  
இக்கல்வெட்டு பல்லவ அரசனான முதலாம் மகேந்திரவர்மன் காலத்தைச் சேர்ந்தது எனக் கருதப்படுகிறது. இம்மன்னன், ஏழாம் நூற்றாண்டைச் சேர்ந்தவன். தமிழிசை தனது அடையாளத்தை இழப்பதற்குக் காரணமானது எனச் சில தமிழிசை அறிஞர்கள் கருதும் 13ம் நூற்றாண்டு இசை நூலான சாரங்கதேவரின் சங்கீத இரத்தினாகாரத்துக்கு முற்பட்டது என்பதால், தமிழிசை குறித்த ஆய்வுகளில் இக்கல்வெட்டு மிகவும் முக்கியத்துவம் பெறுகிறது.
# குடுமியான்மலை இசைக் கல்வெட்டு

## கல்வெட்டு

இந்தக் கல்வெட்டு 38 கிடையாக அமைந்த இசைக் குறியீடுகளைக் கொண்ட வரிகளைக் கொண்டது. இடமிருந்து வலமாக வாசிக்கப்படக்கூடிய ஒவ்வொரு வரியிலும் 64 எழுத்துக்கள் உள்ளன. இந்த எழுத்துக்கள் 16 குழுக்களாக அமையும் வகையில் ஒவ்வொரு நான்கு எழுத்துக்களுக்கும் அடுத்து ஒரு சிறு இடைவெளி விடப்பட்டுள்ளது. இக்கல்வெட்டு வரிகள் கிடைக் கோடுகளால் 7 பெரும் பிரிவுகளாகப் பிரிக்கப்பட்டுள்ளது. ஒவ்வொரு பிரிவிலும் நான்கு முதல் ஏழு வரையான வரிகள் காணப்படுகின்றன. ஒவ்வொரு பிரிவினதும் தலைப்பு குறியீடுகளின் இடப்பக்க நிரல் ஒன்றில் காட்டப்பட்டுள்ளது. இந்த நிரலின் மேற்பகுதியில், சிவனுக்கு வணக்கம் செலுத்தும் சிறிய பகுதி உள்ளது. அடிப்பக்கத்தில் சமசுக்கிருதத்தில் ஒன்றும் தமிழில் ஒன்றுமாக இரண்டு குறிப்புகள் உள்ளன.  
மேற்குறிக்கப்பட்ட தலைப்புக்கள் அவ்வப் பிரிவுகளில் காட்டப்பட்டுள்ள இசைக் குறியீடுகளைனால் குறிக்கப்படும் இராகத்தின் பெயர்கள் ஆகும். கல்வெட்டில் தரப்பட்டுள்ள ஏழு இராகங்களினதும் பெயர்கள் பின்வருமாறு:
: பிரிவு 1 - மத்யமகிராம
: பிரிவு 2 - சட்ஜகிராம
: பிரிவு 3 - சாடவ
: பிரிவு 4 - சதாரித
: பிரிவு 5 - பஞ்சம
: பிரிவு 6 - கைசிகமத்யம
: பிரிவு 7 - கைசிக  
இக்கல்வெட்டில் தரப்பட்டுள்ள இசைக் குறியீடுகளுக்கு 34 வெவ்வேறு எழுத்துக்கள் பயன்படுத்தப்பட்டுள்ளன. இவற்றுள் ஏழு சுரங்களைக் குறிக்கும் ச், ர், க் (G), ம், ப், த், ந் என்னும் மெய்களுடன் அ, இ, உ, எ ஆகிய உயிர்கள் சேரும்போது வருகின்ற 28 எழுத்துக்களும், புறம்பாக அ, உ, எ, க (K), கு (K), கெ (K) ஆகிய எழுத்துக்களும் உள்ளன. இந்த 34 எழுத்துக்களும் வருமாறு:  
| சி | ரி | கி | - | மி | பி | தி | நி | - |  |
| --- | --- | --- | --- | --- | --- | --- | --- | --- | --- |
| சு | ரு | கு | உ | மு | பு | து | நு | கு |  |
| செ | ரெ | கெ | எ | மெ | பெ | தெ | நெ | கெ | } |  
இக்குறியீடுகள் எதைக் குறிக்கின்றன என்பது குறித்துப் பலரும் பல்வேறு வகையான கருத்துக்களை முன்வைத்துள்ளனர். எனினும், தெளிவான முடிவு எதுவும் எட்டப்படவில்லை.
# குடுமியான்மலை இசைக் கல்வெட்டு

## ஆய்வுகள்

முதன் முதலில் 1914ல் இந்தக் கல்வெட்டை வாசித்து வெளியிட்டவர் பி. ஆர். பாண்டார்க்கர். இவர், இக்கல்வெட்டு இந்திய இசைக் குறியீடுகளுடன் கூடிய மிகப் பழைய மூலங்களில் ஒன்று என்ற அளவில் இதன் முக்கியத்துவத்தை அறிந்திருந்தார் எனினும், இதிலுள்ள வழமைக்கு மாறான அம்சங்கள் சிலவற்றை அவரால் விளக்க முடியவில்லை. இவருக்குப் பின்னர் சி. மீனாட்சி (1938), விபுலானந்த அடிகள் (1947), ஆர். சத்தியநாராயணன் (1957), பி. சாம்பமூர்த்தி (1959), வி. பிரேமலதா (1959), ஜே. ஆர். மார் (1972), எஸ். சீதா (1979), டி. ஆர். விட்டசு (1979), கௌரி குப்புசாமி (1984), என். அரிகரன் (1984) ஆகியோரும் குடுமியான்மலைக் கல்வெட்டுக்குறித்துத் தமது கருத்துக்களை முன்வைத்துள்ளனர். முதலில் இக்கல்வெட்டுப் பற்றிய விரிவான ஆய்வொன்றை நிகழ்த்தியவர் விபுலானந்த அடிகள். இவரது யாழ் நூலில், இது குறித்த விரிவான விளக்கங்களையும் தமது கருத்துக்களையும் அவர் முன்வைக்கிறார். டி. ஆர். விட்டசு மேலும் விரிவாகப் புதிய கண்ணோட்டத்தில் ஆராய்ந்து கருத்துக்களை வெளியிட்டுள்ளதுடன், கல்வெட்டில் காணப்படும் குறியீடுகளை மேலைநாட்டு இசைக்குறியீட்டு முறைக்குப் பெயர்த்தெழுதித் தனது ஆய்வுக் கட்டுரையில் தந்துள்ளார்.  
பாண்டார்க்கர், இக்கல்வெட்டிற் காணும் இசைக் குறியீடுகள் வீணை போன்ற நரம்புக் கருவிக்கானது என்றும், கல்வெட்டிலுள்ள தலைப்புக்களில் காணப்படும் "சதுஸ்பிரகாரஸ்வராகமா" (நான்கு மீட்டல்கள் மூலம் உருவாகும் சுரங்களின் அதிகாரபூர்வ உரை) என்னும் சொல்லைச் சான்று காட்டி குறியீடுகளில் காணப்படும் அ, இ, உ, எ என்னும் நான்குவித உயிரேற்றம் நான்கு விதமான மீட்டும் முறைகளைக் குறிக்கக்கூடும் எனவும் கருதினார். விபுலானந்தரும் வேறு சில ஆய்வாளரும், மேற்படி குறியீடுகளில் உள்ள உயிரேற்றம் சுரத்தான வேறுபாடுகளைக் குறிக்கின்றன என எடுத்துக்கொண்டே தமது ஆய்வுகளைச் செய்துள்ளனர். இதை அடிப்படையாகக் கொண்டு விபுலானந்தர், இக்கல்வெட்டில் சொல்லப்பட்ட இராகங்களின் உருவத்தைக் கண்டறியவும் முயன்றுள்ளார். ஆனால், விட்டசு இந்த உயிரேற்றம், சுரத்தான வேறுபாடுகளைக் குறிக்கவில்லை என்று சான்றுகளைக் காட்டி வாதிப்பதுடன், அவை சுருதி வேறுபாடுகளைக் காட்டி நிற்கின்றன என்னும் கருத்தை முன்வைக்கிறார்.  
கல்வெட்டின் இறுதியில் தமிழில் "(எ)ட்டிற்கும் ஏழிற்கும் (இ)வை உரிய" என்னும் குறிப்புக் காணப்படுகிறது. இக்கல்வெட்டுக் குறியீடுகள் நரம்பிசைக் கருவிகளுக்கு உரியவை என்பதால், எட்டு, ஏழு என்பன எட்டு நரம்புகள், ஏழு நரம்புகள் கொண்ட கருவிகளைக் குறிப்பதாக மீனாட்சி கருதுகிறார். ஆனால், விட்டசு இதைத் தாளத்தோடு தொடர்புள்ள ஒன்றாகக் கருதுகிறார்.
# குடுமியான்மலை இசைக் கல்வெட்டு

## இதனையும் காண்க

- பண்டைய இந்தியக் கல்வெட்டுக்கள்
# அல் ஷமா பள்ளிவாசல், காசா

**அல் ஷமா பள்ளிவாசல்** (Al-Shamah Mosque) அல்லது **பாபத் தாரும் பள்ளிவாசல்** என்பது பலத்தீன் நாட்டின் காசா நகரில் ஹேய் அல் நஜரய்ன் பகுதியில் உள்ள பழமையான வரலாற்றுச் சிறப்புமிக்க பள்ளிவாசல் ஆகும். இப்பள்ளிவாசலில் மினார் இல்லை.
# அல் ஷமா பள்ளிவாசல், காசா

## வரலாறு

இது மம்லுக் அரசின் காசா பகுதிக்கான ஆளுனர் சன்ஜார் அல் ஜாவ்லி என்பவரால் கி.பி.1315 மார்ச் 8 இல் கட்டப்பட்டது.  
பள்ளிவாசலில் உள்ள கல்வெட்டுக் குறிப்பின்படி இந்த பள்ளிவாசல் மாம்லுக் சுல்தான் அல்-நசீர் முகமதுவின் ஆட்சியில் காசா ஆளுநர் அல் ஜாவ்லியால் கட்டப்பட்டது. பின்பு 1799 இல் நெப்போலியன் படையெடுப்பின் போது அழிக்கப்பட்டது. 14 ஆம் நூற்றாண்டில் கட்டப்பட்ட, அல்-ஷமா பள்ளிவாசல் பல தடவை மீட்டமைவுகள் மூலம் பழுது பார்க்கப்பட்டது.
# அல் ஷமா பள்ளிவாசல், காசா

## வரலாற்று ஆய்வாளர்கள் குறிப்புகள்

- கி.பி.1315 இல் இப்னு பதூதா எனும் வரலாற்று ஆய்வாளரின் கூற்று வருமாறு: "காசா நகரில் அழகான வெள்ளிக்கிழமை தொழுகைக்கான பள்ளிவாசல் அமீர் அல்-ஜாவ்லி அவர்களால் கட்டப்பட்டு இருந்தது. அது விமர்சையாக கட்டப்பட்ட, நேர்த்தியான கட்டிடம் ஆகும்.அதன் பிரசங்க பகுதியில் வெள்ளை பளிங்கு கற்கள் இருந்தது".
- 15 ஆம் நூற்றாண்டை சார்ந்த அல் சகாவி எனும் வரலாற்று ஆய்வாளரின் கூற்று வருமாறு: "கி.பி.1440 இல் அல் ஷாமா பள்ளிவாசலின் இமாமாக கதீப் யூசுப் அல் காஜி அவர்கள் இருந்தார்கள்".
# துபாய் இஸ்லாமிய வங்கி

**துபாய் இஸ்லாமிய வங்கி** (Dubai Islamic Bank (DIB) என்பது துபாயைச் சேர்ந்த ஒரு இஸ்லாமிய வங்கிஆகும் இது 1975 இல் துவக்கப்பட்டது. இதுவே முதலில் துவக்கப்பட்டஇஸ்லாமிய வங்கி ஆகும். இதன் அனைத்து நடைமுறைகளும் இஸ்லாமிய கொள்கைகளுடன் இணைக்கப்பட்டது மற்றும் ஐக்கிய அரபு எமிரேட்சின் மிகப்பெரிய இஸ்லாமிய வங்கியாகவும் உள்ளது.  
து இ வங்கி ஒரு பொது கூட்டுப் பங்கு நிறுவனம் ஆகும், மேலும் இதன் பங்குகள் துபாய் நிதிச் சந்தையில் பட்டியலிடப்பட்டுள்ளது. வங்கி தற்போது எமிரேட்டில் 62 கிளைகளுடன் செயல்படுகிறது. இந்த வங்கியின் இயக்குநர் குழுவின் தலைவராக முகமது அல் ஷெய்பானி உள்ளார். வங்கித் தலைவராகஅட்னான் சில்வான் உள்ளார்.  
து இ வங்கி பாக்கிஸ்தானில், 62 முக்கிய நகரங்களில் 175 கிளைகளைக் கொண்டு இயங்கிவருகிறது.
# துபாய் இஸ்லாமிய வங்கி

## நிதித் தகவல்கள்

| மொத்த சொத்துகள் | 30,613,361
!22,778,319 | 19,587,790 |  |  |
| --- | --- | --- | --- | --- |
| பங்குதாரர் ஈக்விட்டி | 2,687,419 | 1,548,180 | 1,473,986 |  |
| NIAT | 461,003 | 234,456 | 159,798 |  |
| ஈவுத்தொகை | NA | 150,000 | 100,000 |  |
| சொத்து வளர்ச்சி | 34.40% | 16.23% | 27.81% |  |
| ஆதாய வளர்ச்சி | 96.64% | 46.72% | 4.77% | } |
# துபாய் இஸ்லாமிய வங்கி

## பாக்கித்தான்

துபாய் இஸ்லாமிய வங்கிக்குச் சொந்தமான வங்கியானதுபாய் இஸ்லாமிய வங்கி பாக்கிஸ்தான் லிமிடெட் (DIBPL) என்ற வங்கி பாக்கிஸ்தானை சார்ந்து இயங்கிவரும் வங்கியாகும். மேலும் இந்த இஸ்லாமிய வங்கி நிபுணத்துவம் கொண்டமுன்னணி வங்கிகளில் ஒன்றாக விளங்குகிறது.இந்த வங்கி 2006 ஆம் ஆண்டு முதல் செயற்பட்டு வருகிறது.
# குங் பூ பாண்டா 3

***குங்பூ பாண்டா 3 *** என்பது 2016இல் வெளியான ஓர் சீன- அமெரிக்க அனிமேசன், அதிரடி, நகைச்சுவை, சண்டைக் கலைத் திரைப்படம் ஆகும். இத்திரைப்படம் குங்பூ பாண்டா தொடர்த் திரைப்பட வரிசையில் மூன்றாவது முக்கிய தொடர்ச்சி ஆகும். இதில் கதாநாயகனான பூ, தனது தந்தையைக் கண்டுபிடித்து, பல பாண்டாக்கள் வாழும் கிராமத்தில் சென்று பாண்டா வாழ்க்கையைக் கற்றுகொள்வதுடன் மட்டுமன்றி, ஆவியுலகத்தில் இருந்து வந்த முன்னாள் சீனப் போராளியான *கை*யை எவ்வாறு அழிக்கிறார் என்பதே கதையாகும். ஈத்திரைப்படத்தில் குங்பூ கலையைக் க்ற்றுக்கொண்ட உருக்கள் அனவரிலும் தலை சிறந்தவராக இத்திரைப்படக் கதாநாயகன் பூ காட்டப்படுகின்றார்.  
இது டிரீம்வேர்க் அணிமேசன்சுவால் தயாரிக்கப்பட்டு 20ஆம் சென்சுரி பாக்ஸ் மற்றும் தென்கொரிய நிறுவனமான சிஜே என்டர்டெயின்மென்ட் ஆகியவற்றால்வெ ளியிடப்பட்டது. இது ஜோன் ஸ்டேவின்சனால் இயக்கப்பட்டது. இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், லூசி லியு, டேவிட் கோஸ், டுக் கிம், ஜேம்ஸ் காங், ஜாக்கி சான், ஜே. கே. சிம்மன்சு ஆகியோர் வழங்கியுள்ளனர்.
# பியூட்டைல் அக்ரைலேட்டு

| IUPACName = பியூட்டைல் புரோப்-2-யீனோயேட்டு  
| Section1 =
| Section2 =
# பியூட்டைல் அக்ரைலேட்டு

## உயிர் வேதியியல்

சமீபத்திய மாதிரிகளில் பியூட்டைல் அக்ரைலேட்டு கார்பாக்சில் எசுத்தரேசினால் அல்லது குளுட்டாதையோனால் வளர்சிதைமாற்றமடைகிறது. அக்ரைலிக் அமிலம், பியூட்டனால், மெர்காப்டியூரிக் அமிலக் கழிவு (சிறுநீரில் வெளியேற்றப்படும் கழிவு மற்றும் கார்பனீராக்சைடு) ஆகியனவற்ரை இந்நச்சு நீக்க வினை உற்பத்தி செய்கிறது .
# பியூட்டைல் அக்ரைலேட்டு

## உற்பத்தி

அசிட்டைலின், 1-பியூட்டைல் ஆல்ககால், கார்பனோராக்சைடு, நிக்கல் கார்பனைல், ஐதரோகுளோரிக் அமிலம் போன்றவை பல்வாறாக வினைகளில் ஈடுபட்டு பியூட்டைல் அக்ரைலெட்டை உருவாக்குகின்றன. பியூட்டனால், மெத்தில் அக்ரைலேட்டு அல்லது அக்ரைலிக் அமிலத்துடன் வினைபுரிந்தும் பியூட்டைல் அக்ரைலேட்டை உருவாக்குகிறது .
# நெல்லித்தோப்பு காத்தாயி அம்மன் கோயில்

**நெல்லித்தோப்பு காத்தாயி அம்மன் கோயில்** தஞ்சாவூர் மாவட்டத்திலுள்ள ஓர் அம்மன் கோயிலாகும்.
# நெல்லித்தோப்பு காத்தாயி அம்மன் கோயில்

## அமைவிடம்

தஞ்சாவூர்-திருவாரூர் நெடுஞ்சாலையில் தஞ்சாவூருக்குக் கிழக்கே 10 கி.மீ. தொலைவில் உள்ளது.
# நெல்லித்தோப்பு காத்தாயி அம்மன் கோயில்

## காக்கும் தெய்வம்

காக்கும் தெய்வம் காத்தாயி என்று உள்ளூர் மக்களால் போற்றப்படும் அம்மன் நெல்லித்தோப்பில் நெல்லி மரங்களுக்கு இடையே இருக்கிறார். காத்யாயனி தேவியை காத்தாயி என்று வழிபடுகின்றனர்.
# நெல்லித்தோப்பு காத்தாயி அம்மன் கோயில்

## மூலவர்

வலது கரத்தில் தாமரை மலரும், இடது கரத்தில் குழந்தையை அணைத்த கோலத்திலும் உள்ளார். அமர்ந்த கோலத்தில் அம்மன் காட்சி தருகிறார்.
# நெல்லித்தோப்பு காத்தாயி அம்மன் கோயில்

## திருச்சுற்று

வெளிச்சுற்றில் சப்தமுனீசுவரர், லாட முனி, முத்துமுனி, செம்முனி, வாழ்முனி, கருமுனி, கும்பமுனி, சடைமுனி உள்ளனர். பேச்சாயி காத்தவராயன், மதுரைவீரன் பாவாடைராயன், பாம்பாட்டி வீரன் சன்னதிகளும் இங்கு உள்ளன.
# வீரசிங்கம்பேட்டை மாரியம்மன் கோயில்

**வீரசிங்கம்பேட்டை மாரியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.
# வீரசிங்கம்பேட்டை மாரியம்மன் கோயில்

## அமைவிடம்

தஞ்சாவூர்-திருவையாறு சாலையில் கண்டியூருக்குக் கிழக்கே கும்பகோணம் சாலையில் 1 கி.மீ. தொலைவில் உள்ளது.
# வீரசிங்கம்பேட்டை மாரியம்மன் கோயில்

## மூலவர்

சங்க இலக்கியங்கள் கான் அமர் செல்வி என்று சக்தியை வழிபடும் நிலையைக் குறிக்கின்றன. அவ்வாறான வழிபாடு நடைபெறும் இடங்கள் காடமர்செல்வி கழிபெருங்கோட்டம் என்று அழைக்கப்படுகின்றன. இங்குள்ள மூலவர் மாரியம்மன் ஆவார்.
# வீரசிங்கம்பேட்டை மாரியம்மன் கோயில்

## பெயர்க்காரணம்

வீர சோழன் என்னும் மன்னனால் ஆளப்பட்ட வீரணன்சோலை என்ற இடமே நாளடைவில் வீரசிங்கம்பேட்டை ஆகியுள்ளது.
# வீரசிங்கம்பேட்டை மாரியம்மன் கோயில்

## எழுவர்

ஏழு பேர் சகோதரியாகக் கருதப்பட்டு கடைசியில் உள்ள தங்கையாக இங்குள்ள அம்மனைக் கூறுகின்றனர். இவரை இளமாரியம்மன் என்றழைக்கின்றனர். பங்குனி மாதத்திலும், ஆவணி மாதத்திலும் இக்கோயிலில் விழாக்கள் சிறப்பாக நடைபெறுகின்றன.
# 4-வினைல்பென்சைல் குளோரைடு

**4-வினைல்பென்சைல் குளோரைடு** *(4-Vinylbenzyl chloride)* C<sub>9</sub>H<sub>9</sub>Cl என்ற மூலக்கூற்று வாய்ப்பாடு அல்லது ClCH2C6H4CH=CH2 என்ற அமைப்பு வாய்ப்பாடு கொண்ட இருசெயல் மூலக்கூறாகும். வினைல், பென்சைலிக் குளோரைடு ஆகிய இரண்டு வேதி வினைக்குழுக்களாகவும் செயல்படுகிறது. நிறமற்ற நீர்மமான இது குறிப்பாக பலபடியாதலை தடுப்பதற்காக சேமிக்கப்படுகிறது.  
சிடைரினுடன் இணை ஒற்றைப்படியாக 4-வினைல்பென்சைல் குளோரைடைச் சேர்த்து குளோரோமெத்திலேற்ற பல்சிடைரின் உற்பத்தி செய்யப்படுகிறது. இது வினைல்தொலுயீனை குளோரினேற்றம் செய்து தயாரிக்கப்படுகிறது. பெரும்பாலும் வினைல் தொலுயீன் 3- மற்ரும் 4-வினைல் மாற்றியன்களின் கலவையைக் கொண்டுள்ளது. வினைல்பென்சைல் குளோரைடும் மாற்றியன்களின் கலவையாகவும் உற்பத்தி செய்யப்படுகிறது.
# தமிழ்நாடு அரசு தொல்லியல் துறை

**தமிழ்நாடு அரசு தொல்லியல் துறை** 1961 இல் தொடங்கப்பட்டது. இத்துறை தமிழ்நாட்டின் தலைநகர் சென்னையில் உள்ள ஆல்ஸ் சாலையில் தமிழ்வளர்ச்சி வளாகத்தில் உள்ள கட்டிடத்தில் இயங்கி வருகிறது. இத்துறையின் முதலாவது இயக்குநர் ஆர். நாகசாமி ஆவார். தற்போதைய இயக்குநர் நடன காசிநாதன் ஆவார்.  
வரலாற்றிற்கு முந்தைய காலம் முதல் தற்காலம் வரையில் 33 இடங்களில் தமிழக அரசின் தொல்லியல் அகழ்வாய்வுகள் மேற்கொண்டுள்ளது.
# தமிழ்நாடு அரசு தொல்லியல் துறை

## பணிகள்

- தமிழ்நாட்டில் உள்ள நினைவுச் சின்னங்களை பாதுகாத்தல்.
- வரலாற்று தளங்களில் அகழ்வாராய்ச்சி நடத்துதல்.
- அருங்காட்சியகத்தில் உள்ள கலைப்பொருட்களை இரசாயனப் பாதுகாப்பு மேற்கொள்ளுதல்.
- கல்வெட்டுகளை நகலெடுத்தல், கல் கல்வெட்டுகளில் உள்ளவற்றை அச்சிடுதல், மற்றும் புத்தக வடிவில் அவற்றை வெளியிடுதல்.
# தமிழ்நாடு அரசு தொல்லியல் துறை

## நிர்வாக அமைப்பு

தொல்லியல் துறையானது தொல்லியல் துறை ஆணையரின் தலைமையின் கீழ், துணை இயக்குநர், தொல்லியல் துணை கண்காணிப்பாளர், செயற்பொறியாளர், உதவி செயற்பொறியாளர், உதவி கண்காணிப்பு கல்வெட்டாய்வாளர், மண்டல உதவி இயக்குநர்கள், காப்பாட்சியர்கள், கல்வெட்டாய்வாளர்கள், தொல்லியல் அலுவலர்கள், வரலாற்றுக்கு முந்தைய கால அகழாய்வாளர்
மற்றும் அகழாய்வாளர் ஆகியோரைக் கொண்டு இயங்கி வருகின்றது.
# தமிழ்நாடு அரசு தொல்லியல் துறை

## நிர்வாக அமைப்பு

### அலுவலகங்கள்

தமிழ்நாட்டில் இத்துறைக்கு சென்னை, சிதம்பரம், மதுரை, தஞ்சாவூர், திருநெல்வேலி, கோயம்புத்தூர், நாகர்கோவில், தர்மபுரி ஆகிய எட்டு இடங்களில் மண்டல அலுவலகங்கள் உள்ளன.
# தமிழ்நாடு அரசு தொல்லியல் துறை

## தொல்லியல் இரசாயன ஆய்வுக்கூடம்

இங்கு 1980 முதல் தொல்லியல் இரசாயன ஆய்வுக்கூடம் இயங்கி வருகிறது. நினைவுச் சின்னங்கள், வெண்கலப் படங்கள், செப்பு தகடுகள், நாணயங்கள், சுடுமண், ஸ்டக்கோ மற்றும் ஓவியங்கள் போன்ற பழமையான பொருட்கள் இரசாயனம் மூலம் பாதுகாக்கப்படுகின்றன.
# தமிழ்நாடு அரசு தொல்லியல் துறை

## நூலகம்

இங்குள்ள நூலகத்தில் தொல்லியல், மானிடவியல், கலை, வரலாறு, கல்வெட்டியல் தொடர்பான புகழ்பெற்ற வெளிநாட்டு மற்றும் இந்திய அறிஞர்கள் மற்றும் நிபுணர்கள் எழுதியுள்ள 11,500 க்கும் மேற்பட்ட புத்தகங்கள் உள்ளன.
# தமிழ்நாடு அரசு தொல்லியல் துறை

## கல்வெட்டு ஆராய்ச்சி நிறுவனம்

தமிழக அரசின் தொல்லியல் துறையின் கீழ் செயல்பட்டு வரும் கல்வெட்டு ஆராய்ச்சி நிறுவனம் (Institute of Epigraphy) கல்வெட்டு, தொல்லியல், அகழாய்வில் முதுகலை பட்டயப்படிப்பு (Post Graduate Diploma in Epigraphy, Archaeology, Excavation) ஆகிய படிப்புகளை வழங்கி வருகிறது.
# தமிழ்நாடு அரசு தொல்லியல் துறை

## பராமரிக்கும் அரண்மனைகள்

- திருமலை நாயக்கர் அரண்மனை
- தஞ்சாவூர் அரண்மனை
- இராமநாதபுரம் அரண்மனை
# தமிழ்நாடு அரசு தொல்லியல் துறை

## இதனையும் காண்க

- தமிழக தொல்லியல் களங்கள்
- தமிழக அருங்காட்சியகங்கள்
# இராமாயண தரிசன சித்திரக் கூடம்

**இராமாயண தரிசன சித்திரக் கூடம்** என்பது தமிழ்நாட்டின், கன்னியாகுமரி, விவேகானந்தபுரத்தில் அமைக்கப்பட்டுவரும் ஒரு ஓவியக் கண்காட்சிக் கூடமாகும்.  
கன்னியாகுமரியில் சுற்றுலாவை மேம்படுத்தும் நோக்கில் ஆன்மிக பொழுதுபோக்கு அம்சங்களையும், இயற்கை வளம் குறித்த பயிற்சி களையும் கன்னியாகுமரி விவேகானந்தபுரத்தில் உள்ள விவேகானந்தர் மையம் அளித்து வருகிறது. இங்கு, திருப்பதி தேவஸ்தானம் சார்பில் கடற்கரையில் திருப்பதி வெங்கடாசலபதிக்கு கோயில் கட்டப்பட்டு வருகிறது, இதே வளாகத்தில் 2013 நவம்பர் 19 அன்று இராமாயண தரிசன சித்திரக் கண்காட்சி அமைக்கும் பணி தொடங்கியது. இந்தக் கூடம் ரூ. 15 கோடி மதிப்பீட்டில், 6 ஆயிரம் சதுர அடி பரப்பளவில் அமைக்கப்பட்டுவருகிறது. இக்கண்காட்சி கூடத்தில் வால்மீகி ராமாயணத்தின் 108 முக்கிய அம்சங்களை விளக்கும் மூலிகை ஓவியங்கள் இடம்பெற்றுள்ளன. கண்காட்சியின் முகப்பில் 27 நட்சத்திரங்களை குறிக்கும் வகையில் 27 அடி உயரத்தில் வீர அனுமனின் கருங்கல் சிலை அமைக்கப்பட்டுள்ளது. கண்காட்சி மண்டபத்தின் மேல் மாடியில் பாரத மாதா திருக்கோயில் அமைக்கப்பட்டு வருகிறது. இதில் 15 அடி உயரத்தில் பாரத மாதாவின் பஞ்சலோக சிலை இடம்பெறவுள்ளது.
இந்த கூடத்தின் பணிகள் நிறைவடைந்துள்ள நிலையில், 2017 சனவரி 12 அன்று இந்திய பிரதமர் மோடி காணொலி காட்சி மூலம், இக்கண்காட்சியை திறந்து வைக்கவுள்ளார். அதன் பின்னர் பொதுமக்கள் பார்வைக்காக கண்காட்சி அனுமதிக்கப்படும்.
# பெர்ரோ மாலிப்டினம்

**பெர்ரோ மாலிப்டினம்** *(Ferro molybdenum)* என்பது ஒரு முக்கியமான இரும்பு-மாலிப்டினம் உலோகக் கலவையாகும். இவ்வுலோகக் கலவையில் 60-75% மாலிப்டினம் கலந்துள்ளது . உயர்-வலிமை குறைந்த- எஃகு -உலோகக்கலவை தயாரிப்பதற்கான மாலிப்டினத்திற்கு முக்கிய ஆதாரமாக இச்சேர்மம் உள்ளது.
# பெர்ரோ மாலிப்டினம்

## தயாரிப்பு

மாலிப்டினம்(VI) ஆக்சைடு (MoO<sub>3</sub>), அலுமினியம், இரும்பு முதலியவற்றை சேர்த்து சூடுபடுத்துவதால் பெர்ரோ மாலிப்டினம் உலோகக் கலவையைத் தயாரிக்கலாம் . ஆக்சைடும், அலுமினியமும் இணைந்து அலுமினோதெர்மிக் வினையின் மூலமாக களத்தில் மாலிப்டினம் உருவாகிறது. பெர்ரோ மாலிப்டினம் உலோகக் கலவையை எலக்ட்ரான் கற்றை உருக்குதல் முறையில் தூய்மைப்படுத்த முடியும். வார்ப்புரு தயாரிப்பதற்கு முன்பு உருகிய எஃகுடன் பெர்ரோமாலிப்டினம் சேர்க்கப்படுகிறது. ஐரோப்பாவில் உள்ள ஆங்கிலேய வர்த்தக நிறுவனமான தெரெக் இராபெல் அண்டு கோ லிமிட்டெடு, செருமானிய வர்த்தக நிறுவனமான தசில்தார்ப்பில் இருக்கும் கிரோண்டுமெட் நிறுவனம் ஆகியன பெர்ரோமாலிப்டினம் வினியோகத்தில் முன்னிலை வகிக்கும் நிறுவனங்களாக உள்ளன. அமெரிக்காவின் பென்சில்வேனியாவில் இருக்கும் இலாங்கிலோத் மெட்டர்லசிகல் நிறுவனம் மிகப்பெரிய பெர்ரோமாலிப்டின உற்பத்தி நிறுவனமாகத் திகழ்கிறது
# சிதைவு விளைபொருள்

**சிதைவு விளைபொருள்** *(Decay product)* என்பது கதிரியக்கச் சிதைவின் இறுதியில் எஞ்சியிருக்கும் ஒரு வேதிப்பொருளைக் குறிக்கிறது. மகள் விளைபொருள், மகள் ஓரிடத்தான், மகள் ஐசோடோப்பு, மகள் நியுக்ளைடு என்ற பெயர்களாலும் இப்பொருள் அழைக்கப்படுகிறது. பெரும்பாலும் கதிரியக்கச் சிதைவுகள் ஒரு நிரலொழுங்குடன் பல்வேறு படிநிலைகளில் நிகழ்கின்றன. உதாரணமாக, <sup>238</sup>U சிதைவுற்று 234Th ஆகவும், பின்னர் இது சிதைவுற்று <sup>234m</sup>Pa ஆகவும், இது மேலும் சிதைவுற்று நிலைப்புத்தன்மை உடைய <sup>206</sup>Pb ஆகவும் மாற்றம் அடைகின்றன.  
:<ce>
^{238}U -> \overbrace{ \underbrace{^{234}Th}_{daughter~of~^{238}U} -> \underbrace{^{234\!m}Pa}_{granddaughter~of~^{238}U} -> \cdots -> {^{206}Pb} }^{decay~products~of~^{238}U}
</ce>
இந்த எடுத்துக்காட்டில்,
- <sup>234</sup>Th, 234mPa,…,206Pb என்பவை <sup>238</sup>U இன் சிதைவு விளைபொருட்கள்
- <sup>238</sup>U இன் மகள் விளைபொருள் <sup>234</sup>Th, ஆகும்
- <sup>234m</sup>Pa (234 சிற்றுறுதி) <sup>238</sup>U இன் பெயர்த்தி விளைபொருள் ஆகும் .  
பொதுவாக இவையனைத்தும் <sup>238</sup>U இன் மகள் விளைபொருட்கள் என்ற பெயரால் குறிக்கப்படுகின்றன.
கதிரியக்கச் சிதைவை புரிந்து கொள்ளவும், கதிரியக்க கழிவுகளை மேலாண்மை செய்யவும் சிதைவு விளைபொருட்கள் முக்கியத்துவம் பெறுகின்றன.  
ஈயத்தைக் காட்டிலும் அதிகமான அணு எண் கொண்ட தனிமங்களின் சிதைவுச் சங்கிலிகள் தாலியம் அல்லது ஈயம் தனிமத்தில் முடிவடைகின்றன.  
பல நிகழ்வுகளில் கதிரியக்கச் சங்கிலியின் உறுப்பினர்கள் அசல் நியுக்ளைடை விட அதிகமான கதிரியக்கத்தை வெளிப்படுத்துவனவாக உள்ளன. இதன்படி யுரேனியம் தூய்மையான நிலையில் ஆபத்தில்லாத கதிரியக்கத் தனிமமாக உள்ளது. இயற்கையாகத் தோன்றும் பிட்சுபிளெண்ட்டு போன்ற யுரேனியத் துண்டுகள் அதிகமான கதிரியக்க அபாயம் கொண்டதாக உள்ளது. இதேபோல தோரியமும் புதியதாக தோன்றும் பொழுது சிறிதளவு கதிரியக்க வெளிப்பாடும் சிலமாதங்கள் சேமித்து வைத்த பின்னர் அது அதிகமான கதிரியக்கத்தன்மையும் கொண்டதாக மாறுகிறது.  
ஒரு கதிரியக்க பொருளின் அணு எந்த நேரத்தில் சிதைவடையும் என்பதை கணிக்க முடியாது என்றாலும், அக்கதிரியக்க பொருளின் சிதைவு பொருட்களை மிகவும் துல்லியமாக கணிக்க இயலும். இதன் காரணமாக, சிதைவு பொருட்கள் விஞ்ஞானிகளுக்கு மிகமுக்கியமான பொருட்களாக உள்ளன. இதுபோன்ற ஆய்வுகள் மூலம் அவர்கள், மூலப்பொருளின் அளவு வகை முதலானவற்றை அறிந்து கொள்கின்றனர். அணுக்கரு உலைகளைச் சுற்றி உண்டாகும் மாசுக்கேட்டிற்கான அளவை கணக்கிடவும் இவ்வாய்வுகள் அவர்களுக்கு உதவுகின்றன.
# குங் பூ பாண்டா 2

***குங்பூபாண்டா 2*** என்பது 2011 ஆம் ஆண்டு வெளிவந்த ஓர் அமெரிக்க அனிமேசன், அதிரடி, நகைச்சுவை, சண்டைக் கலைத் திரைப்படம் ஆகும், இத்திரப்படத்தைஜெனிபர்யூநெல்சன் இயக்கினார், டிரீம்வேர்க் அணிமேசன்சுஇத்திரைப்படத்தை தயாரித்தது, அத்துடன் பராமவுன்ட் பிக்சர்ஸ் நிறுவனம் இதனை விநியோகம் செய்தது. 2008ஆம்ஆண்டில்வெளிவந்தகுங்பூபாண்டாதிரைப்படத்தின்தொடர்ச்சியேஇத்திரைப்படம்,மேலும்குங்பூபாண்டாதிரைப்படத்தொடரின்இரண்டாவதுதிரைப்படமும்இதுவேஆகும்.  
இத்திரைப்படத்தில்கதாநாயகனானபூதனதுவரலாறைதானாகவேஅறிந்துகொளவதுடன்,சீனாவைஆண்டுவரும்கொடூரமானஅரசானா.சென்,எனும்வெள்ளைமயில்ஒன்றிலிருந்துசீனாவைஎவ்வாறுகாப்பாறுகின்றது.மேலும்தன்னுள்ஒளிந்திருக்கும்பலஅபூர்வசக்திகளைபூவெளிக்கொணருகின்றது.அத்துடன்பூஓர்சிறந்தகுங்பூவீரராகஇத்திரைப்படத்தின்மூலமாகசிறப்ப்பிக்கப்படுகிறார்.இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், இலூசி லியு, மிசெல் இயோ, டேவிட் கோஸ், டுக் கிம், ஜேம்ஸ் காங், ஜாக்கி சான் ஆகியோர் வழங்கியுள்ளனர்.
# பி. ராமமோகன ராவ்

**ராம்மோகன ராவ்** (*P. Rama Mohana Rao* பிறப்பு 1957 செப்டம்பர் 15) என்பவர் தமிழ்நாட்டின் தலைமைச் செயலாளராக இருந்தவராவார். இவர் ஆந்திரப் பிரதேச மாநிலத்தின், பிரகாசம் மாவட்டத்தில் பிறந்தவர்.
# பி. ராமமோகன ராவ்

## படிப்பும் வேலையும்

ராமமோகன ராவ் வணிகப்பாடத்தில் முதுநிலைபட்டம் பெற்று, இங்கிலாந்தின் மான்செஸ்டர் பல்கலைக் கழகத்தில் முதுநிலை பொருளாதாரப் படிப்பை முடித்து, அதன்பிறகு பொருளாதாரத்தில் முனைவர் பட்டம் பெற்றவராவார். 1985 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். 1987 முதல் 1992 வரை உதவி ஆட்சியர் மற்றும் கூடுதல் ஆட்சியராக பல்வேறு மாவட்டங்களில் பதவியில் இருந்தார். 1992 முதல் 1994 வரையிலான அதிமுக ஆட்சிக் காலத்தில் கூட்டுறவு சங்கங்களின் பதிவாளராகவும், 1994 முதல் 1996 வரை மாவட்ட ஆட்சியராகவும், திமுக ஆட்சிகாலத்தில் குடிநீர் வழங்கல் துறை இயக்குநர், பிற்படுத்தப்பட்டோர் நலத்துறை ஆணையர், காகித ஆலை நிறுவனத் தலைவர், நெடுஞ்சாலைத்துறைச் செயலாளர், வீட்டுவசதித்துறை தலைவர் மற்றும் நிர்வாக இயக்குநர், சமூக நலத்துறைச் செயலாளர் போன்ற பதவிகளில் இருந்தார். 2006 முதல் 2011 வரையிலான காலகட்டத்தில் வேளாண்துறை செயலாளராக இருந்தார். 2011 ஆண்டு அதிமுக வெற்றி பெற்று ஜெயலலிதா நான்காவது முறையாக முதலமைச்சராக பொறுப்பேற்றுபோது முதல்வரின் செயலாளர் நிலை 2 ஆக நியமிக்கப்பட்டார். தொடர்ந்து ஐந்து ஆண்டுகள் அப்பதவியில் இருந்தார். 2014 ஆம் ஆண்டு சொத்துக் குவிப்பு வழக்கில் ஜெயலலிதா பதவி இழந்து முதல்வராக பன்னீர் செல்வம் பொறுப்பேற்றபோது அவருக்கும் செயலாளராக இருந்தார். 2016 சட்டப்பேரவைத் தேர்தலில் அதிமுக வெற்றிபெற்று முதல்வராக ஜெயல்லிதா பதவியேற்றபோது அப்போதும் முதல்வரின் செயலாளராக தொடர்ந்தார். அதன்பிறகு ராமமோகன ராவ் கூடுதல் தலைமைச் செயலாளர் அந்தஸ்துக்கு உயர்ந்தார். இந்நிலையில் முதல்வரின் செயலாளர் நிலை 1 இல் இருந்த ஷீலா பிரியா ஓய்வு பெற்றதைத் தொடர்ந்து அந்த இடத்திற்கு ராமமோகன ராவ் வந்தார். இதன்பிறகு தலைமைச் செயலாளராக இருந்த கு. ஞானதேசிகன் மாற்றப்பட்டு அந்த பதவிக்கு ராமமோகன ராவ் நியமிக்கப்பட்டார்.இந்நிலையில் 2016 திசம்பர் 21 அன்று ராமமோகன ராவ் வீட்டு, தலைமைச் செயலகத்தில் உள்ள அவரது அலுவலகம் உட்பட இடங்களில் வருமானவரித்துறையினர் சோதனையிட்டனர். இதையடுத்து ராமமோகனராவ் தலைமைச் செயலாளர் பதவியிலிருந்து மாற்றப்பட்டு காத்திருப்போர் பட்டியலில் வைக்கப்பட்டா்.
# 90 பாகைகள் கிழக்கு

**90 பாகைகள் கிழக்கு** *(90 Degrees East)* என்பது அண்டார்டிகா கண்டத்திலுள்ள ஒர் ஏரியாகும். 2000 சதுர கிலோமீட்டர்கள் (770 சதுர மைல்கள்) பரப்பளவில் அமைந்துள்ள இந்த ஏரி 90° கி ஏரி என்ற பெயராலும் அழைக்கப்படுகிறது. வசுதோக் ஏரிக்கு அடுத்து அளவில் இரண்டாவது பெரிய பனியாற்றடி ஏரியாக 90 பாகைகள் கிழக்கு ஏரி விளங்குகிறது. 2006 ஆம் ஆண்டு சனவரி மாதத்தில் சோவெட்சுகயா பனியாற்றடி ஆறு கண்டுபிடிக்கப்பட்டபொழுது இதுவும் கண்டறியப்பட்டது. கிழக்கு நெடுவரையில் 90 ஆவது நிலையில் அமைந்திருப்பதனால் இந்த ஏரிக்கு இப்பெயர் வைக்கப்பட்டது.
# தீவகக் கல்வி வலயம்

**தீவகக் கல்வி வலயம்** (Islands educational zone) இலங்கை கல்வி அமைச்சின் கீழ் இயங்கி வரும் கல்வி வலயங்களில் ஒன்றாகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இக்கல்வி வலயத்தில் வேலணசி, ஊர்காவற்றுறை, நெடுந்தீவு என மூன்று கோட்டங்கள் உள்ளன. இதன் தற்போதைய பணிப்பாளர் திரு. எஸ். சுந்தரசிவம் ஆவார்.. இதன் தலைமக் காரியாலயம் வேலணையில் அமைந்துள்ளது.
# சையத் உசைன் சாகிர்

**சையத் உசைன் சாகிர்** *(Syed Husain Zaheer)* ஒர் இந்திய வேதியியலாளர் ஆவார். நாட்டின் பெரிய ஆராய்ச்சி மற்றும் வளர்ச்சி நிறுவனமான அறிவியல் மற்றும் தொழிலக ஆய்வு மன்றம்| அறிவியல் மற்றும் தொழிலக ஆய்வு மன்றத்தின்]] பொது இயக்குநராகவும் ஒர் அரசியல்வாதியாகவும் பணிபுரிந்தார். பொது இயக்குநராக பதவியேற்பதற்கு முன்னர் அந்நிறுவனத்தின் ஒரு பிரிவாக இயங்கிக் கொண்டிருந்த இந்திய வேதித்தொழில்நுட்ப நிறுவனத்தில் இயக்குநராகப் பணிபுரிந்தார். இப்பணிக்காலத்தில் அங்கு உயிர்வேதியியல் துறை என்ற ஒரு புதிய பிரிவை ஏற்படுத்தினார். பணியிலிருந்து ஓய்வு பெற்ற பின்னர் கான்பூர், இந்தியத் தொழில்நுட்ப நிறுவனத்தின் ஆளுநர் குழுவின் தலைமைப் பொறுப்பு வகித்தார் . இவருடைய அறிவியல் தொண்டை பாராட்டும் விதமாக, நாட்டின் மூன்றாவது உயரிய விருதான பத்ம பூசண் விருதை 1972 ஆம் ஆண்டு இந்திய அரசு இவருக்கு வழங்கி கௌரவித்தது
# யாழ்ப்பாணக் கல்வி வலயம்

**யாழ்ப்பாணக் கல்வி வலயம்** (Jaffna educational zone) இலங்கை கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இக்கல்வி வலயத்தில் நல்லூர், யாழ்ப்பாணம், கோப்பாய் என மூன்று கோட்டங்கள் உள்ளன. இதன் தற்போதைய பணிப்பாளர் திரு. என். தெய்வேந்திரராஜா
# வடமராட்சி கல்வி வலயம்

**வடமராட்சி கல்வி வலயம்** (Vadamarachchy educational zone) இலங்கை கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இக்கல்வி வலயத்தில் வடமராட்சி வடக்கு, வடமராட்சி கிழக்கு, கரவெட்டி என மூன்று கோட்டங்கள் உள்ளன. இதன் தற்போதைய பணிப்பாளர் திரு. எஸ். நந்தகுமார் ஆவார்.
# தென்மராட்சி கல்வி வலயம்

**தென்மராட்சி கல்வி வலயம்** (Thenmarachchy educational zone) இலங்கை கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் அமைந்துள்ள 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிர்வகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இக்கல்வி வலயத்தில் ஒரு கோட்டமே அமைந்துள்ளது. அது சாவக்கச்சேரி என அழைக்கப்படுகின்றது. இதன் தற்போதைய பணிப்பாளர் திரு. என். கிருஷ்ணகுமார் ஆவார்.
# தேசிய புத்தக அறக்கட்டளை

**தேசிய புத்தக அறக்கட்டளை** (National Book Trust (NBT) என்பது ஒரு புத்தக வெளியீட்டு நிறுவனமாகும். இது இந்திய அரசின் கல்வி அமைச்சின் கீழ் ஒரு தன்னாட்சி அமைப்பாக 1957 ல் நிறுவப்பட்டது. இது இப்போது இந்திய அரசின் மனித வள மேம்பாட்டு அமைச்சகத்தின் கீழ் செயல்படுகிறது. இந்தியாவின் முதல் பிரதமர் பண்டித ஜவகர்லால் நேருவால் குறைந்த கட்டணத்தில் புத்தகங்களை வெளியிட வேண்டும் என்ற நோக்கத்துடன் தன்னாட்சி அறக்கட்டளையாக உருவாக்கப்பட்டது. இவர்களின் அண்மைய வெளியீடுகள் பற்றி அறிந்து கொள்ள ஏதுவாக மாதாந்திர செய்தி மடல் வெளியிடப்படுகிறது. மலிவான விலையில் நல்ல புத்தகங்கள் என்ற குறிக்கோளுடன், புத்தகங்களைத் தயாரித்தல், வாசிப்பை ஊக்குவித்தல், நூலாசிரியர்களுக்கும் பதிப்பகங்களுக்கும் உதவுதல், குழந்தை இலக்கியம் வளர்த்தல் ஆகியன இதன் கடமைகள். இது பல இந்திய மொழிகளில் குழந்தைகள் உட்பட பல்வேறு வயது உடையவர்களுக்கான புத்தகங்களை வெளியிடுகிறது.
# பிரெடெரிக் வோன் எஃப்னெர் - ஆல்டெனக்

**பிரெடெரிக் என்ரிக் பிலிப் பிரான்சு வோன் எஃப்னெர் - ஆல்டெனக்** *(Friedrich Heinrich Philipp Franz von Hefner-Alteneck)* ஒரு செருமானிய மின்பொறியாளர் ஆவார். இவர் 1845 ஆம் ஆண்டில் ஆசுசாஃபென்பர்கில் பிறந்த இவர் பெர்லின் நகருக்கு அருகிலுள்ள பைசுதோர்ஃபில் 1904 ஆம் ஆண்டு இறந்தார். மின் பொறியாளரான இவர் வெர்னர் வோன் சீமென்சுக்கு நெருங்கிய உதவியாளர்களுள் ஒருவராக இருந்தார். எஃப்னெர் விளக்கைக் கண்டுபிடித்த காரணத்தால் இவர் பெரும்பாலும் அறியப்படுகிறார். செருமனி. ஆசுதிரியா, சிகாண்டிநேவியா போன்ற நாடுகளில் 1890 ஆம் ஆண்டு முதல் 1942 ஆம் ஆண்டு வரையில்
ஒளியியலில் ஆற்றலாகக் கருதப்படும் ஒளிச்செறிவை அளவிடுவதற்கு இவ்விளக்கு பயன்படுத்தப்பட்டது. ஒளிச்செறிவின் அலகு எஃப்னெர் கெர்சு என்ற அளவால் அளவிடப்பட்டது. பின்னர் இவ்வளவு முறை அனைத்துலக அளவு முறையில் பின்னர் கேண்ட்லா என மாற்றப்பட்டது.  
1846 ஆம் ஆண்டில் இவர் இராயல் சுவீடிய அறிவியல் கழகத்தினுடைய உறுப்பினராகத் தேர்ந்தெடுக்கப்பட்டார்.
# சித்தாந்த சிரோன்மணி

**சித்தாந்த சிரோன்மணி** ( சமஸ்கிருதம் : सिद्धांत शिरोमणी படைப்புகளின் மகுடம் ) என்பது இந்தியாவின் பழமைவாய்ந்த ஒரு கணிதவியல் நூலாகும். இதை இயற்றியவர் இந்திய கணிதவியலாளரான இரண்டாம் பாஸ்கரர் என்பவராவார். இவரது 36 வயதில் கி.பி. 1150 ஆம் ஆண்டில் சித்தாந்த சிரோன்மணியை சமஸ்கிருதத்தில் எழுதினார். இந்நூல் 1450 செய்யுள்களுடன் உள்ளது.
# சித்தாந்த சிரோன்மணி

## பாகங்கள்

### லீலாவதி

புத்தகத்தின் இந்த பாக நூலின் பெயர் அவரது மகள், லீலாவதி பெயரில் இருந்து வந்தது. இது சித்தாந்த சிரோன்மணி நூலின் முதல் தொகுதி நூலாகும். இந்த பாகம் எண் கணிதத்தைப் பற்றிய குறிப்புகளைக் கொண்டது. இது பதின்மூன்று அதிகாரங்களுடன், 278 செய்யுள்கள் கொண்டு கணிதப் புதிர் வடிவில் சுவாரஸ்யமாக எழுதப்பட்டுள்ளன. இந்தியாவில் கணிதப் புதிர் புத்தகங்களில் முன்னோடி நூல் இதுவே.
# சித்தாந்த சிரோன்மணி

## பாகங்கள்

### பிஜ கணிதம்

இது சித்தாந்த சிரோமணியின் இரண்டாவது தொகுதி ஆகும். இது, ஆறு பகுதிகளாக பிரிக்கப்பட்டு, 213 செய்யுள்களைக் கொண்டு உள்ளது. இப்பகுதி அல்ஜிப்ராவுக்கு முக்கியத்துவம் தரப்பட்டதாக உள்ளது .
# சித்தாந்த சிரோன்மணி

## பாகங்கள்

### கிரஹ கணிதம் மற்றும் கோளத்யாயம்

சித்தார்த்த சிரோமணி நூலின் மூன்றாம் மற்றும் நான்காம் பகுதிகளான கிரஹ கணிதம் மற்றும் கோளத்யாயம் ஆகியவை கோள்களை விளக்கும் புத்தகத்துக்குத் தேவையான வானியல் செய்திகளும் இதில் காணப்படுகின்றன இவை 900 செய்யுள்களைக் கொண்டதாக உள்ளன. (கிரஹ கணிதம் 451 மற்றும் கோளத்யாயம் 501 செய்யுள்களைக் கொண்டு உள்ளன).
# நுரை (தாவரம்)

## விபரிப்பு

நுரை மரம் என்றும் பசுமையாகக் காணப்படும் இடைத்தர உயரமுள்ள மரம் ஆகும். இது சுமார் முதல் வரையான உயரத்தில் வளரக் கூடியது. மணல் பாங்கான தரையில் வளரக் கூடியது. இது வரையான வெப்பநிலையில் சிறப்பாக வளரக் கூடியது. சுமார் அளவு வரையான வெப்பநிலை மாற்றத்தைத் தாங்கும்.
# நுரை (தாவரம்)

## வரலாறு

மியன்மாருக்கும் தெற்கு சீனாவுக்குமிடையிலான மலைத்தொடர்களில் இது உற்பத்தியானதாக நம்பப்படுகின்றது. மற்றொரு அறிக்கையின்படி இந்தியா, இலங்கை, உயர் மியன்மார், வட தாய்லாந்து, கம்போடியா, வடக்கு வியட்நாம் மற்றும் நியூ கினி ஆகியவற்றில் தோற்றம் பெற்றதாக அறியப்படுகிறது. .
# லீப் நொடி

**லீப் நொடி** அல்லது **லீப் வினாடி** (*leap second*) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஓர் ஆண்டில் அமுல்ப்படுத்தப்படும் கால அளவு ஆகும். சர்வதேச நேரமானது சூரிய நேரத்திற்கு அண்மித்து அமைவதற்காக லீப் நொடி அமுல்படுத்தப்படுகின்றது. இந்நொடி இடம்பெறாவிடின் புவிச்சுழற்சியை அளவிடுகின்ற அணுக்கடிகாரத்தின் நேரத்துடன் சாதாரண நேரம் பொருந்தாமல் போய்விடும். பின் புவிச் சுழற்சி வீதத்திலும் மாற்றங்கள் இடம்பெறும். ஆகையாலேயே 1972 ஆம் ஆண்டு முதல் இக்கால அளவு அறிமுகம் செய்யப்பட்ட காலம் முதல் இவ்வாறு 27 லீப் நொடிகள் சர்வதேச நேரத்தில் சேர்க்கப்பட்டன. அதன்பின்னர் தற்போது 2016 திசம்பர் 31 23:59:60 இல் ஒரு லீப் நொடி சேர்க்கப்பட்டது. அடுத்த லீப் நொடி 2018 இன் பின்னரேயே அறிவிக்கப்படும்.
# லீலாவதி (நூல்)

**லீலாவதி** ( Līlāvatī ) என்பது இரண்டாம் பாஸ்கரரால் சமஸ்கிருதத்தில் கி.பி. 1150 இல் எழுதப்பட்ட கணித நூலான சித்தாந்த சிரோன்மணி என்ற நூலின் முதல் பகுதி ஆகும். இந்த பகுதியின் பெயர் பாஸ்கரரின் மகளான லீலாவதியின் பெயரால் அழைக்கப்படுகிறது. இந்த நூலின் அடுத்தடுத்த பகுதிகள் பிஜ கணிதம், கிரஹ கணிதம், கோளத்யாயம் ஆகியவை ஆகும்.
# லீலாவதி (நூல்)

## பெயர்

லீலாவதி புத்தகத்தகம் உருவான கதையாக கூறப்படுவது, பாஸ்கராசாரியாவுக்கு லீலாவதி என்ற மகள் இருந்ததாள் அவளுக்கு சோதிடம் பார்த்தபோது திருமணம் நடைபெற வாய்ப்பில்லை எனப் பாஸ்கரா கணித்தார். அதனை மற்ற சோதிட நிபுணர்களிடம் உறுதி செய்தபிறகு, எப்படியாவது மகளுக்குத் திருமணம் செய்ய ஆசைப்பட்டு அவசரமாகத் திருமண ஏற்பாடுகளைச் செய்தார். ஆனால் திருமணத்துக்குக் குறித்த முகூர்த்த நேரம் கடந்துவிட்டதால் லீலாவதிக்கு திருமணம் நிகழ்த்த முடியவில்லை.  
இதனால் துயரம் அடைந்த லீலாவதியை உற்சாகப்படுத்தவே பாஸ்கரா தனது கணிதப் புதிர்கள் அடங்கிய நூலை மகள் பெயரிலேயே எழுதியதாக நம்பப்படுகிறது. இந்நிகழ்வு உண்மையிலேயே நடந்ததா அல்லது கற்பனையா எனச் சரிவரக் கூற முடியவில்லை. ஆனால் இந்த நூலில் ஆங்காங்கே லீலாவதி பெயரைப் பயன்படுத்தி அப்புதிருக்கான விடையைக் காணும்படி லீலாவதி புத்தகத்தை பாஸ்கரா எழுதியிருக்கிறார்.
# லீலாவதி (நூல்)

## நூல் அமைப்பு

லீலாவதி 34 அத்தியாயங்களைக் கொண்டதாக, செய்யுள் வடிவில் 278 கணிதக் குறிப்புகளையும், புதிர்களையும் வழங்கியிருக்கிறார்.
# பன்டாசுடிக் பீசுட்சு அண்டு வியார் டு பைன்ட் தெம்

***பன்டாசுடிக் பீசுட்சு அண்டு வியார் டு பைன்ட் தெம்*** (**Fantastic Beasts and Where to Find Them**) என்பது 2001ல் வெளியான புனைவு நூல் ஆகும். இந்நூல் *ஆரி பாட்டர்* தொடரை எழுதிய ஜே. கே. ரௌலிங் அவர்களால் எழுதப்பட்ட போதிலும் அவர் நூலில் நியூட்டு இசுகமண்டர் என்ற தனது கதையில் வரும் கதாப்பாத்திரத்தின் பெயரையே ஆசிரியர் பெயாராக வைத்துள்ளார். இது ஆரி பாட்டர் அண்டத்தில் காணப்படும் மந்திர உயிரனங்கள் பற்றி எழுதப்பட்டுள்ளது. இக்கதையின் கதாநாயகனாக நியூவ்ட் இசுகமண்டர் விளங்குகிறார். இக்கதையை மையமாக கொண்டு 2016இல் இதே பெயருடன் கூடிய ஒரு திரைப்படம் வெளியானது.
# எர்மாயினி கிறேஞ்செர்

**எர்மாயினி சீன் கிறேஞ்செர்** (**Hermione Jean Granger** , ) என்பவர் ஜே. கே. ரௌலிங்கின் *ஆரி பாட்டர்* தொடரில் வரும் புனைவுக் கதாப்பாத்திரம் ஆவார். இவரின் முதல் தோற்றம் *ஆரி பாட்டர் அண்டு த பிலோசபர்சு இசுடோன்* நூலில் புதிய மாணவராக ஹாக்வாட்சுக்கு வரும் போது இடம்பெறுகின்றது. ஆரியும், ரோனும் பெண்கள் கழிப்பறையில் வைத்து மலை அரக்கன் ஒருவனிடமிருந்து காப்பாற்றியதில் இருந்து, இவர் அவர்களின் நெருங்கிய நண்பராக மாறுகின்றார். இவரின் அறிவுத் திறமையால் அவர்களுக்கு பல தடவைகளிலும் உதவியுள்ளார். இவரின் பாதுகாப்பின்மை, தோல்வியை கண்டு பயப்படுதல் போன்ற குணங்கள் சிறு வயதில் தன்னை ஒத்திருக்கின்றதாக ரௌலிங் கூறியுள்ளார்.